
FEBRE  ENDEMICA. 


THOMA  SHOHTT  AUCTORE. 


Quamdiu  homines  manserunt  proprio  solo 


% 


adstricti,  et  nesciverunt  reliquas  partes  or¬ 
bis  terrarum,  sustentati  et  nutriti  fructibus 
quos  tellus  sponte  fundit,  almaque  rerum  pa¬ 
rens  benigne  suppeditat,  morbi  fere  ignoti 
fuerunt,  necdum  exarserat  vis  eorum  imman¬ 
sueta.  Praediti  mente  valida,  e  ratione  vi¬ 
vendi  orta,  non  fictis  malis  cedere  soliti,  non¬ 
dum  molles  pulvini  corpora  debilia,  mentes¬ 
que  infirmas,  reddiderant.  Contra,  monitis 
naturae  obedientes,  insidias  morborum  homi- 

nes  magis  temerarios  deprehensuras,  effuge¬ 
runt.  Sic  sanitate  fere  perpetua  usi  sunt, 
firmata  et  stabilita  simplice  victu,  exercita¬ 
tioneque  quotidiana  ;  donec,  aetate  ingraves¬ 
cente,  infirmitatibus  senii  confecti,  tandem 
supremum  obierint  diem. 

ec  Such  the  reward  of  rude  and  sober  Ide, 

ii  Of  labour  such.”~— 

Si  gens  humana  secuta  esset  hoc  tam  sa¬ 
piens  consilium  Supremi  Patris,  et  quisque 
suum  natale  solum  occupasset  coluissetque, 
bellum,  et  morbi  innumeri,  ab  alieno  com¬ 
mercio  nati,  fuissent  prorsus  ignoti. 

Sed  tandem  facti  inquieti,  nec  suis  angus¬ 
tis  finibus  contenti,  actique  pristinis  sedibus 
cupidine  victoriae  et  lucri,  variis  malis,  novo 
coelo  inductis,  cibique  mutatione,  opportuni 
devenere,  et  eorum  fatales  effectus  nimis  cito 
experti  sunt. 

Morbus  de  quo  nobis  agendum  est  triste 
quidem,  sed  perspicuum  exemplum  harum  af¬ 
firmationum  nobis  offert ;  quum  vix  unquam 
incolas  regionum  ubi  saevit,  nisi  singulari  re¬ 
rum  concursu,  adjuvantibus  segnitie  luxurie¬ 
que,  adoriatur,  sed  peregrinis  sit  nunquam 
satis  formidandus  et  praecipue  nostratibus. 

“  It  sccms  ihat  foreign  air 
“  Is  now  at  enmity  with  English  blood.” — 


SECTIO  PRIMA. 

PROPHYLAXIS. 

Quoniam  certi  status  coqioris,  nimius  sci¬ 
licet  vigor,  plethora,  temperamentum  irrita¬ 
bile,  &c.  huic  morbo  magis  opportunum  red¬ 
dunt,  rationes  prophylacticas  sequi  oportet, 
ut  his,  ante  transitum  e  frigida  in  calidam 
regionem,  recte  praecaventur.  Alii  medici 

hanc  praeparationem  esse  faciendam,  post¬ 
quam  in  calidas  regiones  perventum  fuerit, 
sentiunt;  alii  vero  tempore  proficiscendi.  Mi¬ 
hi  quidem  videtur  posteriorem  esse  optimum 
modum,  quoniam,  primo  post  adventum  die, 
semina  morbi  in  corpus  possunt  recipi,  et  fa¬ 
talia  evadere,  ubi  si  opportune  praecautum 
fuisset,  homo  potuisset  effugisse  malum. 

Cum  primum  igitur  conscendimus  navem, 
in  tropicam  regionem  ituri,  incipiendum  est 
diminutione  solitae  quantitatis  cibi,  et  oleri¬ 
bus  quantum  possumus  vesci  oportet.  Vitan¬ 
da  sunt  vinum,  latices  meraciores,  et  alia  sti¬ 
mulantia.  Semper  etiam  meminisse  juvat, 
multo  pauciora  ingesta  esse  necessaria  navi 
inclusis,  quam  illis  qui  non  a  terra  exiverunt; 
nullus  enim  est  ibi  locus  exercitatione,  et  re¬ 
quies  corporis  major:  forsan  dimidium  soliti 
alimenti  satis  fuerit  hoc  statu  inertiae  fere 
perfectae.  Si  navigatio  duraverit  a  quatuor 
usque  ad  sex  hebdomadas,  sumenda  sunt  me- 

dicamenta  purgantia,  saltem  semel  hebdoma¬ 
de,  et  exercitatio  est  utenda,  coelo  sereno, 
quanta  possumus  commode  frui  ita  siti. 

Juvenibus,  et  corpus  plenum  habentibus, 

si  ferveat  coelum,  paucae  unciae  sanguinis 

♦ 

ante  detrahendae  quam  e  navigio  exscende- 
rint,  et  ardores  solis  omnimodo  vitandi  ali¬ 
quamdiu  post  navem  relictam. 

Ilie  observanda  est  accuratissime  tenuis 
diaeta  ex  oleribus  praecipue  comparata. 
Quin  et  ad  levandam  sitim  potus  liquoris  /c- 
moncide  dicti,  solutionis  supertartritis  potas- 
sae  imperial  vocatae,  aquae  frigidae,  theae 
frigidae,  et  fructus  subacidi  sunt  anteferendi 
potionibus  laticis  imm  vocati  cum  aqua  com¬ 
mista,  illius  punch  appellati,  vini  aquae  per¬ 
misti,  et  similibus,  quae  valetudini  maximam 
injuriam,  morbos  inducendo,  nunquam  non 

Exercitatio  est  sumenda  multo  mane ;  et 
poculum  coffeae  ante  exitum  e  domo  mirum 
in  modum  recreabit. 

Vestimenta  debent  esse  levia,  et  xylina 
sunt  anteferenda  lanulae,  quoniam  haec  ni¬ 
miam  irritationem  calido  sub  coelo  creat.  Ob¬ 
jectis  nocturno  aeri  pallium  reperietur  addita¬ 
mentum  haud  ineptum  ;  scilicet  quod  facile 
induatur  vel  exuatur,  sine  ullo  incommodo. 

Usus  balnei  maxime  laudatur,  et  procul 
dubio  erit  saluberrimus,  cum  illi  qui  nuper 
advenerunt  caleant  quatuor  gradus  supra  as¬ 
suetos  regioni. 

Autumno,  tempestatibusque  et  locis  insa¬ 
lubribus,  nec  facile  evitandis,  superiora  do- 
morum  tabulata  sunt  semper  habitanda  prae 
contignationibus  inferioribus  ;  quod  consili¬ 
um  non  sine  summa  sagacitate  initum  est  a 
Doctore  Borland,  Inspector  qf  hospitals ,  quum 

missus  esset  aci  insulam  Walcheren,  ut  renun- 
ciaret  de  natura  morbi  qui  illic  tunc  tempo¬ 
ris  saeviebat,  quo  instituto  vitas  multorum 
millium  suorum,  qui,  nisi  haec  mutatio  facta 
fuisset,  procul  dubio,  periissent,  morti  in¬ 
stanti  eripuit. 

Morbo  saepe  praecavetur  certis  januis  vel 
fenestris,  quae  in  paludes  spectant,  occlusis  ; 
attamen  migratio  ad  situs  magis  salubres  ne 
quidem  per  brevissimum  temporis  spatium 

t 

negligenda  est. 

“  In  qucst  of  sites  avoid  the  mournful  plain 
“  Where  osiers  thrive,  and  trees  tliat  love  the  lake, 

“  Where  many  lazy  rauddy  rivers  Hovv: 

“  Nor  for  the  weaJth  that  ali  the  Indies  roll, 

“  Eix  near  the  marshy  margin  of  the  main; 

“  For  from  the  hutnid  soil,  and  watery  reign, 
u  Eternal  vapours  rise.’’ — 


Denique  timor  omnino  a  mente  est  fugan¬ 
dus,  scilicet  cujus  affectus  vis,  modo  non  as- 

pernando,  actionem  miasmatum  palustrium 

promoveat.  Si  autem  aegritudo  accesserit, 
nulla  mora  fiat  arcessendo  medicos ;  incipi¬ 
ente  enim  morbo,  et  vix  postea,  spes  sanatio¬ 
nis  permittitur  aegris. 


SECTIO  SECUNDA. 

CAUSA. 

Febres  Flavae  Indiae  Occidentalis  et  Ameri- 

* 

cae  ;  Febres  Aestivae  oppidi  Gibraltar,  Hispa¬ 
niae,  Minoris  Balearium,  Italiae,  Siciliae,  Meli¬ 
tae,  Graeciae,  et  illa  quae  in  exercitum  Britan¬ 
nicum  saeviit,  insula  Bataviae,  dicta  Walche- 
ren,  anno  mdcccix,  sunt  procul  dubio  unus 
idemque  morbus,  ab  eadem  causa  ortus,  eadem 
signa  exhibens,  et  curatus  eodem  modo  ;  di¬ 
versus  tantum  indiciorum  vehementia  et  ra¬ 
piditate,  a  statu  morbi  magis  intenso,  nato  ex 
idiosyncrasi,  aetate,  sexu,  et  temperamento 
illorum  qui  ejus  vi  objiciuntur,  et  qui  magis 

vel  minus  obnoxii,  secundum  regionem  et  si¬ 
tum  ubi  gignitur,  redduntur. 

Falso  creditum  est,  has  febres  omnes  or¬ 
tum  duxisse  et  propagatos  fuisse  contagione  ; 

sed  experientia  tandem  plene  probatum  est, 

% 

rem  nequaquam  sic  se  habere,  paucique  tan¬ 
tum  manent  qui  viderunt  et  curarunt  hosce 
morbos,  et  tamen  aliter  sentiunt.  Quod  ex- 
istant  ubi  mala  contagione  vulgata  conqui¬ 
escunt,  et  quod  existant  hoc  tempore  insigni 
vi,  quod  etiam  conquiescant  ubi  tales  morbi 
maxime  saeviunt ;  haec  jamdudum  rem  sum¬ 
mi  momenti  medicos  docuisse  debuerunt. 
Praeterea,  est  bene  notum,  si  quilibet  nume¬ 
rus  virorum  (pii  bis  morbis  reapse  laborant, 
ad  alteram  salubrem  regionis  partem  remo¬ 
veantur,  morbum  ipsum  brevi  conquieturum 
esse,  sua  noxia  vi  cum  incolis  circumcirca 
non  communicata. 

Sunt  qui  dicunt,  et  hoc  quidem  est  illis 

B 


10 


DISSERTATIO  MEDICA 


caput  argumenti  praecipuum,  quoniam  duos 
vel  plures  homines  eandem  domum  incolen¬ 
tes,  adorta  est  febris,  non  omnes  eodem  tem¬ 
pore  fortasse,  sed  perpetua  serie,  non  posse 
fieri  quin  contagione  vulgetur.  Sed  illos 
qui  hoc  asserunt,  oeconomiam  animalem  et 
leges  quae  eandem  gubernant,  param  scire 
oportet;  nam  si  secum  volvissent,  necesse 
fuisse  omnes  homines  supradictos  eidem  cau¬ 
sae  objici,  et  quod  morbus  exhiberet  se  ci¬ 
tius  uno  quam  altero,  deberi  diverso  habitui 
corporis,  temperiei,  aetati,  &c.  hae  opinio¬ 
nes  nunquam  forsitan  prolatae  fuissent ;  est 
enim  res  bene  nota,  semina  morbi  menses 
posse  existere  in  corpore  antequam  se  osten¬ 
dunt. 

Febrem  aestivam  oppidi  Gibraltar  conta¬ 
gione  esse  propagatam,  creditum  est  a  non¬ 
nullis  propter  rationem  supradictam ;  ve¬ 
rum  enim  vero  ejus  naturam  esse  contrari- 


DE  FEBRI  ENDEMICA. 


11 


am,  vix  dubitare  possunt  isti  qui  ejus  causam 
accurate  indagaverunt. 

Oppidum  Gibraltar  situm  est  ad  basim  in¬ 
gentis  rupis,  fere  tria  millia  pedum  altae,  de¬ 
clivis  oppidum  versus,  quA  herbae  nascuntur. 

% 

Hae  partim  in  oppidum  vehuntur  pluviis 
summo  monte  attractis,  et  una  cum  materia 
herbacea,  semper  in  plateis  jacente,  vi  po¬ 
tente  solis  afficiuntur.  Porro,  quoniam  terra 
ad  colenda  olera  difficillimi  comparetur,  fos¬ 
sae  munimentorum  in  hortos  convertuntur, 
et  aqua  e  variis  fontibus  irrigantur,  humidae- 
que  servantur  ad  fructus  per  aestatem  gig¬ 
nendos. 

Vix  fieri  potest  quin  purgamenta  olerum 
talibus  locis  crescentium,  et  etiam  materia 
animalis  e  magna  laniena  in  oppido  dimanans, 
substantiisque  herbaceis  commista,  vi  radio¬ 
rum  solis  affecta,  morbum  hujusmodi  effici¬ 
ant  ;  praesertim  quum  miasmata  collecta, 

saepe  ventis  eurinis  quae  illic  aestate  crebro 
spirant,  in  angustum  spatium  oppidi  conclu¬ 
dantur,  situ  rupis  a  posteriore  effugium  om¬ 
nino  prohibente.  Et  hinc  sine  dubio  gigni¬ 
tur  vehementius  malum  quod  certis  tempo¬ 
ribus  exoritur.  Autem  sunt  multa  alia  indi- 
cai,  morbum  de  quo  agimus  non  contagione 
vulgari ;  et  hoc  quod  sub  meam  notitiam  ce¬ 
cidit  affirmationem,  ut  confido,  plene  com« 
probabit. 

\  Per  aestatem  nuper  actam,  milites  in  Dii- 
lon’$  regiment  valetudine  maxime  adversa 
usi  sunt,  patientes  multa  a  Febri  quae  tum 
in  praesidio  saeviebat ;  et  quum  horrendum 
in  modum  cresceret,  visum  est  optimum  im¬ 
ponere  illos  in  naves  ;  quod  igitur  factum 
est,  et  in  onerarias  portu  jacentes  constipati 
sunt. 

Aliquandiu  postea,  complures  febri  labo¬ 
ravere  ;  sed  semina  morbi  antequam  e  terra 

egressi  fuerant  manifeste  acceperant.  Post 
paucas  hebdomadas,  tamen,  morbus  omnino 
conquieverat,  et  hi  milites  prospera  valetu¬ 
dine  usi  sunt,  cum  illi  qui  ad  praesidium  re¬ 
licti  fuerunt  morbo  vehementer  premeren¬ 
tur. 

Si  hic  morbus  fuisset  contagione  propa¬ 
gatus,  ejus  effectus  certe  se  citissime  prodi¬ 
dissent  tali  situ,  nimirum  qui  solus  contagio¬ 
nem  gignere  posse  videretur  ;  sed  morbus  or¬ 
tum  ducens  tantummodo  ab  effluviis  palus¬ 
tribus  in  littore,  fere  extemplo  e  militibus 
extirpatus  est,  quum  a  situ  insalubri,  quem 
ante  conscensionem  in  naves  occupasscnt, 
amoti  essent. 

Unum  navigium  classis  a  Gibraltar,  quae 
ad  Angliam  appulit,  novissimo  mense  No¬ 
vembris,  qua  etiam  ego  trajeci,  habuit  milites 
invalidos,  qui  ad  tormenta  majora  versati 
fuerant,  et  in  Rupe  stationem  aliquamdiu 

habuerant.  Illorum  duo  febri  in  nave  cor¬ 
repti  sunt,  die  quo  velo  dabamus,  sed  mor¬ 
bus  non  ulterius  vagatus  est,  et  tametsi  com¬ 
plures  trajiciebant  eadem  nave  qua  ipse  a 
Gibraltar,  nihilominus  morbus  nullos  invasit ; 
et  in  Angliam  demum  appulimus  postquam 
mensem,  dum  morbus  se  prodidit,  in  sinu 
Gibraltar  permanseramus,  communicatione 
cum  littore  non  interrupta,  nec  tamen  ullus 
erat  febri  afflictus  ;  nautae  eadem  nave  na¬ 
vigantes  fuerunt  supra  quingentos  homines. 

Febres  aestivae  Italiae,  secundum  Lan - 
cisi  et  Baglivi ,  non  vulgantur  contagione ; 
quippe  quae  saepe  adoriantur  unam  partem 
oppidi,  dum  incolae  aliarum  partium,  qui 
longius  absunt  a  fonte  effluviorum  palus¬ 
trium,  nec  tamen  communicatione  libera  in- 
terupta,  prospera  valetudine  utuntur.  Quod 
ad  Siciliam  attinet,  exempla  hujuscemodi 
saepe  sub  mei  ipsius  notitiam  ceciderunt. 

Anno  mdcccxii,  manus  equitum  expedi¬ 
torum,  legionis  vigesimae,  stationem  in  Mes- 
sina  habuerunt.  Non  longe  a  casis  militari¬ 
bus  erat  Jiumara ,  ut  dicitur,  seu  alveus  flu¬ 
vii,  cujus  ripis  posita  erant  innumera  parva 

tuguria,  quae  milites  connubio  juncti  malue- 

% 

runt  conducere,  quam,  ut  familiae  in  commu¬ 
nibus  casis  militaribus  viverent,  sinere.  Cum 
primum  coelum  fervescebat,  febris  hujusmo¬ 
di,  inter  familias  quae  hunc  locum  occupa¬ 
verunt,  insigni  vehementia  exarsit ;  illa  au¬ 
tem  conquievit  quum  amoverentur  ;  et  quam¬ 
quam  qui  ad  jiumara  vixerant  homines  fre¬ 
quenti  et  revera  quotidiano  commercio  cum 
illis  in  casis  militaribus  usi  sunt,  complu- 
res  etiam  postquam  morbus  se  prodiderat,  et 
tametsi  aegri  cum  reliquis  in  nosocomio  sine 
discrimine  commisti  sunt,  ne  quidem  unus 
homo,  exceptis  ad  tuguria  pertinentibus, 
morbo  affectus  est. 


Aliud  exemplum  ejusmodi  iisdem  militi- 

bus  contigit  novissimo  mense  Sextili,  nec 
minus  manifestum  evasit.  Cum  hospitium 
commodum  non  potuit  in  casis  militaribus 
obtineri,  manus  hominum,  circiter  centum 
ut  videtur,  habitationes  acceperunt  in  Stra- 
done  urbis  Panormi,  quorum  multi  febri  cor¬ 
repti  sunt,  quae  tam  cito  propagata  est,  ut 
non  parvum  metum  concilio  ad  salutem  con¬ 
servandam  ejus  urbis  injiceret,  et  omnium 
fere  quintam  partem  maxime  e  praefectis 
inferioribus  conficeret,  brevi,  dum  illic  ma¬ 
nerent.  Quum  autem  reduceretur  haec  ma¬ 
nus,  tametsi  fere  omnes  febre  correpti  sunt, 
morbus  non  sodalibus  propagatus  est,  quam¬ 
quam  cum  sanis  in  casis  militaribus  misti 
sunt,  et  cum  illis  in  nosocomio  quorum  mala 
leviora  fuerunt. 

Ambobus  exemplis  jam  recensitis,  febri¬ 
bus  tantam  vehementiam  inter  milites  exhi¬ 
bentibus,  incolae  regionis  morbo  haudqua- 
quam  affecti  sunt. 

Ne  vager  extra  limites  huic  parvo  operi 
positos,  non  licet  singulatim  recitare  varia 
argumenta  quae  proferri  possunt  ad  firman¬ 
das  opiniones,  cum  febres  de  quibus  agitur 
non  vulgari  contagione,  tum  esse  omnino 
similes  ;  sed  opus  celebris  Jackson  de  febri¬ 
bus  Indiae  Occidentalis,  Doctoris  Rush  et 
aliorum  relationes  de  febribus  Americanis, 
Doctoris  Bancroft  tractatus  de  febribus  Gib- 
raltar,  &c.  Doctores  Cleghoim  et  Burnett 
de  febribus  Minoris  Balearium  marisque  in¬ 
terni  ;  Irvine  de  morbis  Siciliae  ;  Hippocra¬ 
tes  River  i  usi\\\e  morbis  Graeciae;  Joannes 
Pringle  eques  de  morbo  insulae  Walcheren , 
et  relationes  illorum  quibus  mandatum  est 
investigationem  facere  de  hoc,  pertinacissi¬ 
mis  plenam  fidem  afferre  debent  quod  ad  veri¬ 
tatem  assertionum  quas  feci. 

Testimonia  multorum  aliorum  clarissimo¬ 
rum  peritissimorumque  virorum,  qualia  va¬ 
riis  libris  in  lucem  editis  apparuerunt,  alicu- 

jus  momenti  esse  debent ;  testimonia  illo¬ 
rum,  quos  experientia  solum,  (trahente  nec 
theoria  ratiocinatione  falsa),  magnam  verita¬ 
tem  docuit. 

Ex  argumentis  testimoniisque  praeclaris 
quae  adduximus,  satis  constat,  morbos  de 
quibus  agitur  non  posse  oriri  nec  pendere  a 
contagione,  e  corporibus  illorum,  qui  hisce 
febribus  laborant,  dimanante,  sed  gigni  tan¬ 
tummodo  a  miasmatis  palustribus,  ut  voca¬ 
tur,  effluviis  scilicet  e  locis  paludosis  vel  ex 
aqua  stagnante,  qua  substantiae  herbaceae 
animalesque  diffunduntur,  progredientibus ; 
vis  enim  potens  radiorum  solis  illas  afficit  et 
extricat  aerium  vaporem,  humano  corpori 
inimicissimum,*  febres  gignentem  typorum 
continuatorum,  remittentium,  vel  intermit¬ 
tentium,  secundum  ejus  statum  densitatis,  et 
conditionem  corporis  cui  applicatur. 

i 

u  From  such  a  mixture  sprung,  this  fitful  pest 
J  <<r  With  feverish  blasts  subdues  the  si'ck’ning  land.” 

Ilinc  opiniones,  non  certissimis  rationi¬ 
bus  firmatae,  anxie  supprimi  debent ;  scilicet 
quae  saepe  regionum  florentissimarum  rui¬ 
nam  decernant ;  opiniones  enim,  quas  ho¬ 
mines  morborum  ignari  amplexi  sunt,  diffi¬ 
cillime  eradicantur. 


SECTIO  TERTIA. 

INDICIA  MORBI. 

4  Cold  tremors  come,  and  mighty  love  of  rest, 
f  Convulsive  yawnings,  lassitude  and  pains, 

4  That  sting  the  burdenM  brows,  fatigue  the  loins, 
‘  And  rack  the  joints,  and  every  torpid  limb ; 

*  Then  parching  heat  succeeds  till  copious  sweats 
‘  Oerflow ;  a  short  relief  from  former  ilis. — 

4  Beneath  repeated  shocks  the  wretehes  pine  ; 

‘  The  vigour  sinks,  the  liabit  melts  away ; 

‘  The  chearful,  pure  and  animated  bloom 
(  Dies  from  the  face,  with  squalid  atrophy 
4  Devoured,  in  sallow  melancholy  clad/’ 

Febris  Endemicae  forma  gravissima  et 
maxime  fatalis  est  continuata,  cujus  cursus 
est  brevis  violentusque  ;  remittens,  vero,  est 
species  usitatior,  et  habenda  est  priore  minus 
periculosa ;  sed,  declinante  morbo,  et  incipi¬ 
ente  frigore,  saepe  induit  extemplo  typum 
intermittentem,  qui  plerumque  sine  labore 
periculove  solvitur. 

Solet  incipere  lassitudine,  defatigatione, 
accessionibus  frigidis,  torpore,  vertigine,  e- 
rubescente  subinde  vultu,  oculorum  rubore, 
dolore  in  pupillis  fixo,  auctoque  motu.  Ad¬ 
sunt  praeterea  dolor  et  sensus  ponderis,  nunc 
in  fronte  supra  oculos,  nunc  in  occipite,  ef¬ 
ficientes  perceptionem  corporis  frigidi  gra¬ 
vis,  instar  argenti  vivi,  ibi  jacentis  ;  dolores 
in  dorso,  lumbis,  artubusque,  suspirium,  et 
saepe  ad  comam  inclinatio.  Cutis  est  ple¬ 
rumque  arida  ;  si  autem  humida,  etiam  glu¬ 
tinosa.  Pulsus  hoc  tempore  est  frequens, 

parvus  et  repressus ;  lingua  est  albida,  fere 
semper  limosa  et  humida. 

Post  spatium  duodecim  horarum  agitatio 
quam  notavimus  plerumque  subsidere  inci¬ 
pit,  et  aeger  renovatus  videtur,  sed  indicia 
saepe  vi  duplice  cito  postea  redeunt ;  pulsus 
durus,  plenus,  rapidusque  evadit ;  intendi¬ 
tur  calor  corporis,  praesertim  capitis  et  trun¬ 
ci  ;  si  lingua  manet  humida,  sitis  non  est 
magna ;  si  autem  arida,  fusca  vel  nigri¬ 
cans,  vehementissime  urget ;  augetur  im¬ 
petus  sanguinis  caput  versus,  cum  validis 
pulsibus  arteriae  carotidae  et  temporalis ; 
adest  etiam  confusio  cogitationum,  raro  ta¬ 
men  delirium.  Urina  est  parca  et  intes¬ 
tina  maxime  torpida,  egentia  validissimis  me¬ 
dicamentis  purgantibus  drasticis,  ut  exciten¬ 
tur  excretiones  :  quin  et  observatur  magna 
oppressio  spiritus,  saepe  comitata  inflamma¬ 
tione  cerebri,  pulmonis,  jecoris,  septi  trans¬ 
versi,  intestinorum,  splenis  et  ventriculi,  qui 

dolore  afficitur  tactu  cum  magna  irritatione. 
Cutis  forsan  sub  flava  devenit,  et  signa  jam 
notata  circiter  triginta  sex  vel  quadraginta 
octo  horas  manent.  Morbus  deinde  decli¬ 
nat,  calor  cito  diminuitur,  privatio  sensus  su¬ 
pervenit  ;  flava  cutis  color  augetur,  et  de¬ 
mum  livida  evadit.  Omne  in  ventriculum 
ingestum  rejicitur,  materia  glutinosa  mistum. 
Saepe  occurrit  magna  ventriculi  irritatio, 
cum  vomitione  assidua,  nec  levanda ;  vomi¬ 
tio  etiam  materiae  nigrae  sedimento  coffeae 
similis,  una  cum  dejectionibus  alvi  nigris  et 
foetidis,  ingratissimis. 


Sanguis  aliquando  hoc  tempore  e  naso, 
auribus,  oreque  exit,  pulsus  fluctuat,  et  tan¬ 
dem  vix  percipitur,  partes  extremae  frigidae 
evadunt,  oculus  splendorem  perdit,  nec  est 
illi  diutius  significatio  diserta ;  pulsus  fere 
prorsus  quiescit ;  spiritus  fit  difficilis  ;  aeger 
jam  buccis  morte  solutis,  raucum  sonat,  sig¬ 
num  pessimi  ominis,  quod,  una  cum  aliis,  in- 

teritum  annunciat  nixu  convulsionis  eilicien- 
dum. 

Quanquam  indicia  istiusmodi  plerumque 
observantur,  non  desunt  multae  varietates  ; 
pauci  enim  morbi  formas  tam  abnormes  in¬ 
duunt. 

Aliquando  aeger,  vertigine  correptus,  ex¬ 
templo  concidit  sine  sensu  vel  motu  volunta¬ 
rio,  multasque  per  horas  eodem  statu  manet, 
corpore  frigido  sudore  perfuso,  quem  excipi¬ 
unt  calor  intensus,  pulsus  rapidi,  magna  an¬ 
xietas,  dolor  capitis,  oculi  inflammati,  luimi- 
dique,  in  capite  volubiles  ;  nausea,  vomitio, 
et  dolores  in  ventriculo  surisque  cruciantes. 

Fit  saepe  remissio  evidens  ad  finem  vigin- 
ti  quatuor  horarum,  nonnunquam  citius, 
quando  morbus  subsidit,  quod  etiam  accidit 
signis  antecedentibus,  propter  excretionem 
quamvis  salutarem,  puta  sudore,  urina,  mag- 

nis  alvi  dejectionibus,  profluviis  sanguinis  et 
similibus.  Observatur  fere  semper  impetus 
sanguinis  certa  organa  versus,  cerebrum  sci¬ 
licet,  pulmonem,  jecur,  splenem  et  vesicam  ; 
pluribus  eodem  tempore  saepe  affectis ;  tanta 
est  vis  morbi. 

Sub  finem  formarum  maxime  fatalium 
accedunt  magna  virium  oppressio,  tremores 
artuum,  tendinum  vellicatio,  coma,  stertor, 
spiritusque  difficilis  ;  levis  horum  signorum 
remissio  brevi  ante  mortem  fieri  solet,  sed 
aeger  miserrimus  repentino  e  medio  tollitur, 
ad  initium  quasi  novi  febris  status  frigidi. 

Typus  intermittens  fit  satis  acri  febris  ac¬ 
cessione,  quam  excipiunt  paroxysmi  sequen¬ 
tes,  et  signa  jam  antea  ab  auctoribus  de¬ 
scripta. 

Non  nobis  sentiendum  est,  cutem  flavam, 
unde  morbus  nomen  improprie  adeptus  est, 

semper  huic  morbo  adesse,  nec  habendus  est 
certum  signum  diagnosticum  vomitus  niger  ; 
quippe  quae,  formis  gravissimis  tantum,  ubi 
aegro  nec  mature  nec  accurate  initio  adbibi¬ 
ta  sunt  medicamenta  excernentia,  occurrant. 
Vomitus  niger,  sanguis  e  parvis  vasis  tuni¬ 
cae  ventriculi  villosae  effusus,  in  nigriorem 

colorem  versus,  per  aliquam  mutationem  che- 

• 

micam  in  ventriculo  factam,  de  qua  haud 
satis  constat,  esse  videtur. 

Quibusdam  exemplis,  sed  raro  quidem, 
aegri  sensum  motumque  voluntarium  per- 
dunt,  nec  unquam  recuperant. 

“  A  ponderous  slecp 

“  Wraps  ali  the  scnses  up  :  They  sleep  and  die.” 

SECTIO  QUARTA. 

DIAGNOSIS. 

Si  omnibus  quae  febri  pertinent  adhibea¬ 
tur  attentio  accurata,  non  erit  difficile  sen¬ 
tentiam  ferre  de  ejus  natura ;  nec  tamen 
cito  formandum  est  judicium.  Re  tanti 
momenti  occupatos,  praejudiciis  ac  theoria 
pariter  omissis,  veritatem  solam  exquirere 
oportet.  Medici  tamen,  ut  videtur,  aliquan¬ 
do  nimis  properi  sunt,  saepeque  damnum 
irreparabile  gignunt,  ferendo  et  vulgando 
opiniones  falsas  de  hac  re,  quae  tam  arcte 
bono  publico  conjungitur. 

Quanquam  admittendum  est,  esse  multa 
signa  febribus  quae  contagione  propagantur 
cum  reliquis  communia ;  singula  tamen  in- 

dicia  nunquam  nos  sententiam  talibus  exem¬ 
plis  ferre  sinunt.  Necessaria  sunt  argumen¬ 
ta  validiora,  tamque  situs  quam  morbus  ipse 
est  accurate  investigandus. 

Facile  signis  sequentibus  dignoscitur  Fe¬ 
bris  Endemica,  quod  tempore  caloris  vehe¬ 
mentis,  quando  deficit  pluvia,  occurrat ; 
quod,  etiam,  quo  magis  calor  intenditur,  eo 
majore  augeatur  vi ;  quod  tempore  hiberno 
mitior  evadat,  et  frigescente  aere  evanescat ; 
quod  insuper  saepius  peregrinos,  robustos, 
corpusque  plenum  habentes,  maxime  vero 
illos  qui  a  regionibus  frigidis  venerunt,  inva- 
I  dat.  IIuc  accedit  quod  aliae  oppidi  partes 
|  non  afficiantur  cum  aliae  morbo  laborent, 
i  quodque  nunquam  illis  qui  aegris  ministrant 
i  adstantibusve  propagetur.  Quin  et  aliquan¬ 
do  supervenientibus  cute  flava,  vomituque 
bilioso,  scilicet  quae  raro,  si  unquam,  in  aliis 
febribus  occurrant,  dignoscitur. 


28-  DISSERTATIO  MEDICA 

A  typho  his  indiciis  distinguitur,  quod 
calidis  regionibus  tempestatibusque,  ubi  ille 
morbus  non  existit,  gignatur,  calore  nimi¬ 
rum  impediente  quo  minus  contagione  vul¬ 
getur  ;  quodque  typhus  debiles  et  langui¬ 
dos,  Febris  autem  Endemica  plenurn  corpus 
habentes  invadat» 

Denique  a  peste  his  indiciis  potest  distin¬ 
gui,  quod  calido  aere  maxima  vi  saeviat,  ubi 
pestis  vel  subsidit  vel  evanescit ;  quod  fri¬ 
gescente  aere  decedat,  ubi  formam  suam 
gravissimam  induit  pestis  ;  quod  etiam  bubo, 
carbunculusque  se  non  ostendant.  Hic  ad¬ 
jici  licet  Febri  Endemicae  semper  adesse 
paroxysmum  febribus  proprium,  pestem  au¬ 
tem  nonnunquam  fieri  ubi  nullus  apparet» 

SECTIO  QUINTA. 


PROGNOSIS. 


Judicii  sagacis  de  indiciis  febrium  forma- 
tio,  et  causarum  signorumque  fatalium  no¬ 
titia,  attentionem  medicorum  optimo  jure 
sibi  vindicant ;  scilicet  quae  potestatem  aver¬ 
tendi  periculi  imminentis,  et  hoc  modo  sol¬ 
vendi  morbi,  subministrent.  Cordis  arteria¬ 
rumque  actio  modica ;  pulsus  ad  normam 
fere  exactus,  fortisque ;  cutis  mollis,  laevis, 
sensuque  praedita  ;  calor  parum  auctus,  cum 
sudoribus  levibus,  calidis,  aequaliter  per  to¬ 
tum  corpus  diffusis  ;  oculi  vultusque  clari 
et  vividi ;  lingua,  crassa,  vel  fusca,  vel  al¬ 
bida  crusta,  ad  margines  separata,  obtecta ; 
sitis  modica,  cum  acidorum  desiderio  ;  ven¬ 
triculus  irritatione  liber,  (etiamsi  vomitus 
biliosus  non  semper  mali  ominis  sit) ;  excre- 

tiones  urinae  stercorisque  secundum  natu¬ 
ram,  sine  foetore  ingratissimo,  et  coloris  so¬ 
liti  ;  remissiones  febris  vel  intermissiones 
manifestae ,  corporis  secretiones  non  mul¬ 
tum  mutatae ;  profluvia  sanguinis  et  excre- 
tiones  periodicae  ;  eruptiones  circa  os  faci¬ 
emque  exortae ;  emplastra  vesicatoria  recte 
turgentia ;  appetitus  reditus,  cum  sudoribus 
per  corpus  paulatim  auctis  matutinum  tem¬ 
pus  versus,  prospera  signa  morbi  de  quo  agi¬ 
tur  sunt  habenda.  Vehemens  autem  cordis 
et  arteriarum  actio ;  cutis  calida  et  sicca, 
glutinosa  quoque  et  unguine  oblita  ;  coma ; 
pulsus  arteriae  carotidae  temporalisque  vali¬ 
di  ;  pulsus  generalis  languidus,  nec  vi  resili¬ 
endi  praeditus ;  oculus  moestus,  speque  ab 
omni  derelictus,  aquosus,  in  capite  volubilis, 
turgidus  quoque,  sine  significatione  diserta, 
flavumque  exhibens  colorem;  vultus  palli¬ 
dus,  unguine  oblitus,  marcidus,  lividus,  fus¬ 
cus  ;  facies  etiam  tetra,  nubila,  et  confusa ; 
lingua  aspera,  nigricans  et  arida,  turgida  et 


DE  FEBRI  ENDEMICA. 


31 


rigida,  sitis  importuna,  magna  ventriculi  irri¬ 
tatio ;  vomitus  niger,  materiaeque  glutinosae 
vomitus ;  in  regione  epigastrica  et  hypo¬ 
chondriaca  perque  totum  abdomen  dolor  et 
tensio,  pressura  auctae ;  dejectiones  alvi  ni¬ 
grae,  foetidae  et  sanguineae,  tristia  tormina, 
respiratio  gravis  difticilisque  ;  pustulae  sero 
plenae,  petechiae,  maculae  gangraenam  an- 
nunciantes ;  excretionesque  urinae  sterco- 

9 

risque  invitae,  signa  fatalia  sunt  omnia  ha¬ 
benda,  quae  mortem  instantem  nimis  certe 
portendunt. 


SECTIO  SEXTA. 


RATIO  MEDENDI. 


Propter  miram,  quam  subit  constitutio  in 
gravibus  morbi  formis,  mutationem,  ad  sum- 
movendum  hunc  statum  valde  morbidum, 
qui  nec  aetatem,  nec  sexum,  nec  tempera* 


3  2 


DISSERTATIO  MEDICA 


mentum  respicit,  nec  denique  tenero  infanti 
parcit,  insolitis  rationibus  uti  oportet.  Vires 
mirabiles,  quarum  ope  ad  afficiendum  corpus 
ita  male  se  habens  indigemus,  ut  nuper, 
verbi  gratia,  in  curatione  Cynanches  trachealis 
perite  factum  est,  plane  quod  talibus  exem¬ 
plis  fieri  potest,  strenuisque  a  consiliis  com¬ 
moda  derivata  ostendunt. 

In  febris  curatione,  duobus  praesertim  sta¬ 
tibus  attentio  est  adhibenda,  formanti  nempe 
formatoque  morbo. 

In  priore,  omne  pendet  a  fortibus  strenuis¬ 
que  consiliis,  quippe  quae  sola  morbum  cohi¬ 
bere  valeant. 

Posteriore  seu  statu  formato,  ubi  morbus 
nonnihil  progressus  fuit,  et  forsan  uni  vel 
pluribus  praecipuorum  corporis  organorum 
haud  parum  detrimenti  attulit,  spes  multo 

minores  restant,  tunc  enim  curationis  exitus 
protecto  valde  ambiguus  est. 

Quoniam  initio  hujus  maxime  fatalis  mor¬ 
bi  formae,  plerumque  adest  vehemens  actio 
contra,  vasorumque  magna  irritatio,  necesse 
est  ut  haec  sum  moveantur,  et  ut  actio  mor¬ 
bida,  quantum  fieri  potest,  vincatur. 

lloc  citis  magnisque  excretionibus,  vi  ae¬ 
gri  accomodatis,  optime  perficitur ;  et  ita 
conari  debemus,  vel  statim  solvere  morbum, 
vel  inducere  febris  remissionem,  intermissio- 
nemve,  quae  sic  elfecta  semper  facilius  cura¬ 
tum  reddet. 

Cum  morbus  se  ostendit,  quacunque  for- 
m&,  sine  mora  sanguinem,  secundurrr  aeta¬ 
tem,  sexum  et  temperamentum  aegri,  mit¬ 
tere  oportet.  Si  morbo  affectus  sit  juvenis, 
vegetus,  plenum  habens  corpus,  non  minus- 
quadraginta  vel  quinquaginta  unciis  illi  de- 

trahere  juvat ;  si  autem  morbus  vehementer 
urgeat,  ad  sex  libras,  dummodo  obtineri  pos¬ 
sint,  progrediendum  est.  Et  hinc  optimi 
orientur  effectus,  saepeque  signorum  cessatio 
perfecta  fere  confestim  sequetur. 

i 

Multi  medici  forsan  mirentur  tantam  lau¬ 
dari  exinanitionem  ;  sed  auctor  fiducia  loqui¬ 
tur,  quum  saepius  illam  quantitatem  feliciter 
detraxerit ;  et  semper  invenit,  ubi  sanguinis 
missio  hucusque  facta  fuerat,  supervenisse 
nec  nigrum  vomitum  tam  formidatum,  nec 
flavum  cutis  colorem,  aegrosque  cito  refe¬ 
cisse  vires,  neque  vexatos  fuisse  affectionibus 
viscerum  diuturnis,  quae  nimis  crebro  con¬ 
silia  inertia  sequuntur,  et  hoc  quidem  post 
tardae  gravisque  molestiae  menses,  quum  ae¬ 
gri  jam  spei  indulgere  posse  viderentur  se 
febrem  effugisse,  sed  revera  paulatim  mar- 
cescant,  donec  tandem  mors  finem  laboribus 
imponat. 

Sanguis  semper  e  magna  apertura  mitti 
debet,  et  aegri  crura  pedesque  simul  in  cali- 
dam  aquam  mergi  possunt,  dum  aqua  fri¬ 
gida  capiti  liumerisque  affunditur,  et  si  syn- 
cope  inducatur  tanto  melius,  prosperum  enim 
habenda  est  signum ;  modo  non  fiat  nimis 
cito,  et  sic  profluvium  sanguinis  ab  apertura 
impediat.  Hac  enim  ratione  nitimur  ut  ac¬ 
tionem  morbidam  in  corpore  existentem  de¬ 
leamus,  repente  scilicet  minuendo  vires  acti¬ 
onis  vasorum. 

Cum  primum  a  molestia,  sanguinis  mis¬ 
sione  inducta,  reficitur  aeger,  decem  grana 
submuriatis  hydrargyri,  cum  tot  pulveris  Ja- 
cobi,  in  pilulas,  cum  parva  saponis  portione 
confecta,  adhibenda  sunt,  ut  intestina  vacua 
reddantur,  et  sudor  gignatur,  qui  est  foven¬ 
dus  ;  si  autem  non  excitet  alvi  dejectiones 
hoc  medicamentum,  quod  saepe  fit  propter 
viscerum  torporem  in  morbo  de  quo  agitur, 
vel  per  se  repetenda  sunt  submuriatis  hy- 

drargyri  quinque  grana,  post  quasque  duas 
horas  donec  fiant  dejectiones  alvi,  vel  adhi¬ 
benda  sunt  alia  purgantia  drastica,  quae  in 
ventriculo  manebunt,  una  cum  injectionibus 
purgantibus  ;  quoniam  optimi  effectus  ab 
amotione  materiae  irritantis  e  canali  intesti¬ 
norum  sequantur  oportet.  Sulphas  magne- 
siae  plene  dilutus,  una  cum  parva  tartritis 
antimonii  portione,  magnopere  laudatur  pro 
medicamento  cathartico  ubi  non  aegre  reti¬ 
netur. 

Medicamenta  vomitoria,  nisi  res  vehemen¬ 
ter  postulet,  non  sunt  utenda,  quippe  quae 
saepe  violentam  ventriculi  irritationem  in¬ 
ducant,  signum  sane  molestissimum,  et  vix  ac 
ne  vix  quidem  postea  vincendum.  Si  autem 
sunt  omnino  necessaria  propter  certa  indicia, 
mitiora,  sicut  ipecacuanha,  praestantiora  sem- 
per  sunt  habenda. 


Si  post  sex  vel  octo  horas  nulla  remissio 

facta  fuerit,  et  si  actio  contra  adhuc  violenta 
maneat,  repetenda  est  missio  sanguinis,  et 
rursus  rursusque  est  utenda,  donec  tandem 
debelletur. 

Nullum  periculum  ex  talibus  exinanitioni¬ 
bus  unquam  est  formidandum.  Si  adsint  ve¬ 
hementes  arteriae  carotidae  temporalisque 
pulsus,  magno  dolore  capitis,  sensu  gravi¬ 
tatis  in  capite,  coma  vel  similibus  comitati, 
perficienda  est  arteriotomia  temporalis,  de- 
trahendusque  quantus  sanguis  obtineri  po¬ 
test,  usque  ad  triginta  vel  quadraginta  uncias. 
Quum  aperiatur  arteria  temporalis,  cura  est 
adhibenda  ne  vas  sit  penitus  divisum,  quo¬ 
niam  extremitates  ita  se  retraherent,  fluxum¬ 
que  sanguinis  impedirent ;  cum,  si  tantum 
partim  divisum  fuerit,  quaelibet  sanguinis 
quantitas  detrahi  potest. 

Quinetiam  monere  juvat  caput  radendum 
esse,  saepiusque  misturis  frigidis  lavandum. 

Expedit  etiam  irritationem  contra  efficere, 
imponendo  emplastrum  vesicatorium  inter 
humeros,  quod  totum  corpus  afficere  valeat. 

Si  cutis  adhuc  calida  et  arida  maneat,  nec 
sufficiant  rationes  antecedentes,  neque  ulla 
remissio  fiat,  tentanda  est  perfusio  frigida, 
quod  consilium  utilissimum  et  vere  salutare 
ad  reprimendam  actionem  vasorum  vehe¬ 
mentem,  invenietur ;  nunquam,  vero,  in  gra¬ 
vibus  morbi  formis  huic  plenam  fiduciam 
dare  oportet,  nimirum  cujus  boni  effectus 
prioribus  excretionibus  valde  augeantur, 

Veruntamen  quibusdam  constitutionibus, 
paucis  quidem,  balneum  calidum  est  majori 
commodo ;  hoc  autem  rarum  est ;  ubi,  si 
dolor  capitis  multum  angat,  frigidam  aquam 
capiti  affundere  licet,  et,  cum  aeger  a  balneo 
removeatur,  perfricare  corpus  oleo,  sicut  ab 
antiquis  imperatum  est,  haudquaquam  in¬ 
utile  reperietur,  ad  solvendam,  scilicet  cu- 

tem,  id  quod  valde  desideratur,  et  quod  ae¬ 
ger  tepidis  potibus  solicitare  debet. 

Porro  non  sine  multo  commodo  aegri  con¬ 
clavibus  magnis,  quibus  aer  facilem  habet 
aditum,  cum  levibus  supra  corpora  tegu¬ 
mentis  ponuntur,  ita  ut  ventus  frigidulus,  re¬ 
creans,  leniter  illis  adspiret. 

Bene  intelligcre oportet  tractationem  quam 
exhibuimus  non  nisi  gravioribus  Febris  Ende¬ 
micae  formis  ad  initium  morbi  applicatio¬ 
nem  habere.  Ubi  vasorum  actio  miniis  ve¬ 
hemens  est,  consilia  temperatiora  sunt  se¬ 
quenda,  et  constitutioni  aegri  attentio  est 
adhibenda ;  tametsi  plerumque  reperietur, 
consilia  maxime  strenua  esse  anteferenda. 

Si  morbus  sine  diminutione  perstet,  et 
tertio  die  sine  remissione  vel  intermissione, 
vel  tantum  levibus  remissionibus  appareat, 
purgatio  acris  magnum  commodum  afferet, 

atque  plerumque  remissiones  ad  normam  ex¬ 
actas  gignet. 

Si  occurrant  congestiones,  missiones  san¬ 
guinis,  emplastraque  vesicatoria  quam  proxi¬ 
me  partibus  male  affectis  imposita,  auxilio 
erunt.  Hic  balneum  calidum  cum  frictioni¬ 
bus  olei  juvabit  magis  quam  si  morbus  non 
hactenus  progressus  fuisset.  Quin  et  non 
sine  suo  commodo  erunt  frictiones  unguenti 
hydrargyri  per  abdomen.  Si  impediantur 
vel  turbentur  munera  jecoris  vel  cujusvis  ali¬ 
us  magni  organi,  praeter  submuriatem  hydrar¬ 
gyri  ad  purgationem  datum,  idem  dari  opor¬ 
tet  adeo  ut  totum  corpus  afficiat,  et  huic  rei 
attentio  imprimis  adhibenda  est,  quoniam 
sanatio  haud  fieri  potest  ubi  turbatur  consti¬ 
tutio. 

Si  sanguinis  missiones  hoc  tempore  neces¬ 
sariae  sint,  quod  saepe  certis  signis  indica¬ 
tur,  quantitas  detracta  modica  et  repetita 

esse  debet ;  sed  in  purgationem  maxima  fi¬ 
des  est  reponenda,  (pium  morbus  aliquate¬ 
nus  progressus  fuerit. 

Hoc  morbi  tempore  gestatio,  laudata  et 
imperata  a  viro  praeclaro  Doctore  Jackson , 
utilissima  reperietur  ad  rumpendam  seriem 
morbidae  actionis,  ideoque  remissionem  vel 
intermissionem  gignendam  ;  sed  commodum 
per  omnes  gradus  febris,  et  maxime  posteri¬ 
ores,  afferet. 

Ventriculi  irritatio,  fatale  saepe  signum, 
optime  imponendo  emplastra  vesicatoria  le- 
vatur,  ad  quod,  cum  primum  appareat  ma¬ 
lum,  fugere  oportet ;  emplastra  vesicatoria 
magna  esse  debent,  regionique  epigastricae 
imponi,  et  injectiones  purgantes  sunt  iterum 
atque  iterum  adhibendae.  Astringentibus  pos¬ 
tea  uti  licet,  qualia  sunt  solutiones  sulphatis 
zinci  et  aluminis  usti ;  julepa  quoque  cam- 
phorata  similiaque,  quoniam  haec  remedia 

opio  sunt  praestantiora  ad  summovendam 
hanc  irritationem  vehementem,  cujus  effectus 
sunt  in  hac  morbi  forma  valde  perniciosi. 
Si  desideretur  somnus,  humulus  lupulus  vel 
in  ectypo  vel  in  tinctura,  tinctura  hyoscyami 
et  talia  sunt  medicamenta  multo  magis  lau¬ 
danda,  nimirum  quae  somnum  inducant  sine 
irritatione  quae  opium  exhibitum  sequitur. 

Quando  remissiones  et  intermissiones 
sunt  valde  distinctae,  adhibendus  est  cortex 
cinchonae,  sed  semper  meliores  post  usum 
medicamentorum  evacuantium  effectus  prae¬ 
stabit. 

Ubi  vermes  in  canali  intestinorum  habi¬ 
tant,  morbus  saepius  fatalis  evadet,  propter  ni¬ 
miam  quam  gignunt  irritationem  generalem. 
Cum  igitur  aliqui  actione  purgantium  fue¬ 
rint  excreti,  vel,  signis  solitis  quae  inducunt, 
aliquos  existere  constiterit,  sunt  quam  pri¬ 
mum  expellendi,  et  si  remedia  usitata  non 

sufficiant,  ol.  terebinthinae  hoc  plerumque 
praestabit. 

Quoniam  non  raro  in  febribus  aliisque 
morbis,  ubi  vires  multum  deficiunt,  accidit, 
mortem  subito  invasisse  aegrum,  exsurgen- 
tem  tantum  ad  alvum  dejiciendam,  vel  simi¬ 
les  conatus  facientem,  cordis  scilicet  et  arte¬ 
riarum  actione  repentino  consistente  ;  viri¬ 
bus  vitalibus  adeo  debilibus  factis  exhaustis- 
que,  ut  rursus  ad  motum  excitare  nequeant ; 
semper  tales  conatus,  qui  spes  optimas  saepe 
frustrantnr,  asseclae  prohibere  debent. 

Per  morbi  cursum  semper  regimini  anti- 

phlogistico  obtemperandum  est,  et  potus  aci¬ 
di  prae  aliis  sunt  adhibendi. 

Cum  convalescat  aeger,  magna  attentio 
ejus  cibo  adhibenda  est,  quippe  qui,  levis  et 
nutriens  in  quantitate,  parvus,  at  saepe  repe¬ 
titus,  esse  debeat.  Vitandae  sunt  gallinaceae 

et  juvenes  carnes,  quae,  contra  opinionem, 
difficillime  concoquuntur. 

Omne  stimulans,  praesertim  vinum  latices¬ 
que  meraciores,  nunquam  permittere  licet, 
et  magnus  cibi  appetitus,  qui  saepe  ostendit 
se  est  reprimendus,  quoniam  sit  procul  dubio 
appetitus  morbidus,  periculosissimus  si  illi 
indulgeatur.  Hic  appetitus  cibi  pilulis  sul- 
pliatis  zinci,  mane  semper  adhibitis,  minui 
potest,  quod  effectus  optatus  praestabit  sine 
ullo  sensu  ingrato.  Magna  attentio  statui 
viscerum  est  etiam  adhibenda ;  et  submuria- 
tem  hydrargyri,  solutionesve  purgantes  dare 
juvat,  quandocunque  postulantur,  irrepara¬ 
bilem  perniciem  gignente  stipatione.  Bal¬ 
neum  frigidum,  propter  vires  roborantes, 
magnum  afferet  commodum,  et  forsan  lanula 
proxime  cuti  apposita,  hoc  statu  recupera¬ 
tionem  juvabit,  cutem  stimulando ;  ubi  salus 
omnino  confirmata  fuerit,  paulatim  inter» 


DE  FEBltl  ENDEMICA. 


M 

mitti  potest,  donec  tandem  prorsus  amota 
fuerit 


SECTIO  SEPTIMA. 

INSPECTIO  CADAVERUM. 

Jam  tantum  restat,  ut  speciem  corporunr 
dissectorum  monstremus.  Haec  plane  quod 
antea  dictum  fuit  confirmabit,  et  necessita¬ 
tem  consiliorum  strenuorum  comprobabit. 

In  cadaveribus  quorum  inspectioni  ipse 
adfui,  vasa  cerebri  plerumque  turgida  et 
plena  sanguine  fuere,  praesertim  si  aeger 
cito  post  accessionem  mortuus  fuisset :  saepe 
etiam  magna  quantitas  aquae  ventriculos  im¬ 
plevit ;  aliquando  sed  rarius  sanguis  extra 
venas  effusus. 

Pulmo  fere  semper  fuit  inflatus  et  sangui- 

ne  plenus,  saepe  nigris  maculis  tectus,  non- 
nunquam  pleurae  costali  adhaerens. 

i 

Jecur  saepissime  sedes  morbi  vehementis 
visum  est  fuisse ;  moles  ejus  enim  magnopere 
aucta  est,  et  modo  ipsum  suppuratum  fuit. 
Uno  exemplo,  me  idem  fere  absorptum, 
magnamque  tunicae  peritoneae  portionem 
mistura  puris  foetidi  et  sanguinis  distentum, 
vidisse  memini.  Fellis  vesica  ductusque 
biliosi,  felle  speciei  nigerrimae  repleta  sunt. 

Ventriculus  ferfe  semper  signa  inflamma¬ 
tionis  exhibuit,  illis  praesertim  exemplis  ubi 
fuerat  magna  irritatio.  Vasa  tunicae  villosae 
multum  aucta,  tortuosaque  fuerunt. 

Intestina  plerumque  morbida  observata 
sunt,  saepe  multum  inflammata,  cum  ad¬ 
haesionibus  inter  viscera,  nigrisque  maculis 
naturae  gangraenae,  et  ulcerata  interne,  ver- 

mes  continentia,  sanguinemque  coagulatum, 
et  materia  nigra  foetida  onerata. 


Splen  auctus,  nigrae,  mollis  speciei,  ali¬ 
quando  suppuratus. 

Quibusdam  exemplis  urinae  vesica  multum 
spissata  fuit 


FINIS. 


Excudebat  C.  Stewart, 

Academice  Edinenrit  Tyjwgraphvs. 

